Zásady vypožičiavania spoločenských hier

Spoločenské hry sa vypožičiavajú prezenčne alebo absenčne. Je možné vypožičať si ich a vrátiť len v odd. pre deti a mládež Záhorskej knižnice.

Prezenčné vypožičiavanie hier sa realizuje za podmienok:

* používateľ musí byť registrovaný v Záhorskej knižnici v Senici a musí mať platný čitateľský preukaz alebo jednodňový čitateľský preukaz;
* pred vypožičaním hry je používateľ povinný skontrolovať hru a všetky jej súčasti. V prípade poškodenia alebo chýbajúcej súčasti hry je používateľ povinný pred vypožičaním hry nahlásiť uvedenú skutočnosť knihovníkovi;
* hra bude používateľovi zaevidovaná na jeho čitateľské konto ako prezenčná výpožička;
* pri vrátení hry používateľ spolu s knihovníkom skontroluje, či hra nie je poškodená, či je kompletná a následne mu bude z čitateľského konta odpísaná.

Absenčné vypožičiavanie hier sa realizuje za podmienok:

* používateľ musí mať platný čitateľský preukaz;
* používateľ mladší ako 15 rokov si môže spoločenskú hru absenčne vypožičať iba v sprievode dospelej osoby (zákonného zástupcu);
* hra sa požičiava na 2 týždne bez možnosti predĺženia;
* pred vypožičaním hry je používateľ povinný skontrolovať hru a všetky jej súčasti. V prípade poškodenia alebo chýbajúcej súčasti hry je používateľ povinný pred vypožičaním hry nahlásiť uvedenú skutočnosť knihovníkovi;
* hra bude používateľovi zaevidovaná na jeho čitateľské konto ako absenčná výpožička;
* používateľ sa zaväzuje vrátiť hru nepoškodenú a včas. V opačnom prípade mu budú generované upomienky podľa aktuálneho cenníka;
* pri vrátení hry používateľ spolu s knihovníkom skontroluje, či je hra kompletná, nepoškodená a následne mu bude z jeho čitateľského konta odpísaná;
* v prípade poškodenia, straty jednotlivých súčastí alebo kompletnej hry je používateľ povinný zakúpiť novú hru alebo uhradiť jej cenu.